**Hrvatski dječji festival**

Literarna kategorija

raspisuje:



**NATJEČAJ**

**za LITERARNE radove učenika OSNOVNIH ŠKOLA, od 1. do. 8. razreda, za 2025. godinu**

Cijenjeni mentori,

pozivamo vas da potaknete svoje učenike da se svojim pjesničkim radovima uključe u naš natječaj koji raspisujemo već 29. put. Natječaj je dio manifestacije Hrvatski dječji festival koja okuplja učenike osnovnih škola iz cijele zemlje (i šire): zborske pjevače, ali i literarne i likovne kreativce.

Radove odabrane na natječaju objavit ćemo u 29. zborniku HDF-a, a njihovi autori bit će pozvani na okrugli stol i čitanje poezije na dan održavanja festivala, u nedjelju **23. studenoga 2025**. u KD „Vatroslav Lisinski“.

Radove će i ove godine procjenjivati stručno povjerenstvo u sastavu: Snježana Babić Višnjić, spisateljica i predsjednica Hrvatskoga društva književnika za djecu i mlade, Silvija Šesto, spisateljica i potpredsjednica Hrvatskoga društva književnika za djecu i mlade te Nikolina Baletić, prof. hrvatskoga jezika i urednica literarne kategorije Hrvatskoga dječjeg festivala.

**Propozicije za literarni natječaj**

TEME:

1. *Čitaj mi!* - na tragu održanoga Prvog simpozija hrvatskoga kao materinskog jezika koji analizira ključnu ulogu materinskog jezika u razvoju jezično-komunikacijskih vještina, cjelovitom razvoju učenika i poticanju njihove kreativnosti, posebno u kontekstu globalizacije i brzih tehnoloških promjena
2. *Hrvatsko-engleska pjesma* – šaljivi pjesnički radovi koji će uključiti anglizme koje u standardu nastojimo izbjeći, a zapravo su jezična stvarnost naših učenika
3. slobodna tema

**OBLIK: isključivo poetski radovi u svim pjesničkim oblicima napisani standardnim jezikom ili na narječju.**

NAČIN SLANJA I ROK:

1. Radove treba poslati elektroničkim putem, u formatu Word dokumenta, zaključno s **15. listopada 2025**. na e-mail adresu:

nikolina\_lemo@yahoo.co.uk

1. Neograničen je broj radova po školi, ali **svaka pjesma treba biti poslana u zasebnom Word dokumentu** te sadržavati: ime i prezime učenika, razred, ime i prezime mentora, naziv i adresu škole te kontakt (e-mail škole, broj telefona osobe ili škole za kontakt).
2. Radovi ne smiju biti drugdje objavljeni.

Dragi sudionici, veselimo se vašim radovima, želimo vam puno uspjeha i zahvaljujemo vam na suradnji.

Kontakt: Nikolina Baletić, urednica literarne kategorije Festivala

nikolina\_lemo@yahoo.co.uk / 091 5321 949 (nikolina\_lemo@yahoo.co.uk)

Umjetnički ravnatelj Hrvatskog dječjeg festivala: Toni Eterović

Zagreb, 5. rujna 2025.